Bærum Sportsklubb

Bærum Sportsklubb (stiftet 26. mars 1910 som Grane Fotballklubb) er et norsk idrettslag som holder til på Sandvika stadion på Kadettangen i Sandvika i Bærum kommune. Klubben er i dag en ren fotballklubb, men har tidligere organisert og drevet flere andre idretter og er norgesmester i både bandy og ishockey fire ganger.

A-laget spiller i 2019 i 2.divisjon, Postnord-Ligaen, etter i 2018 endt på en åttende plass. Målet for Bærum Sportsklubb er nå å bli en utfordrere til topplagene i ligaen. Med ett ungt og sultent lag som hver dag jobber for å bli bedre så vil dette være en realistisk målsetting. 

Klubben har vært med å fostre spillere og trenere som Marius Lundemo, Simen Juklerød, Vidar Davidsen, Lars Bohinen, Thomas Finstad, Thomas Rogne, Jørgen Hammer og Christer Basma. Fra 1. januar 2009 var Jan-Erik Aalbu, som i sin tid som spiller for Bærum fikk notert 82 kamper og 40 mål, daglig leder. Han kom fra stillingen som sportsdirektør i Vålerenga Fotball, men gikk 1. mars 2011 over i full stilling som fotballkommentator og programutvikler i TV-kanalen MAX. Siden 1.1.2016 er sportslig leder og daglig leder Henrik Dahl som tidligere har spilt å vært trener i klubben.

Tabellen

Hjemmebane 
Laget spiller sine hjemmekamper på Kadettangen i Sandvika. Stadion skiftet før sesongen 2023 navn til AJ Arena, etter å ha hett Sandvika Stadion siden klubbens 100-årsjubileum i 2010. Navnet var tidligere Kadettangen kunstgress, ofte omtalt som Kadda. Før klubben tok i bruk stadion på Kadettangen, var Nadderud stadion klubbens hjemmebane i over 25 år. På Kadettangen har klubben egen helårs fotballbane (oppvarmet kunstgress), med helårs treningsbane (7-er) langs den ene kortsiden, og eier også sin egen idrettshall med kunstgressdekke på området, Bærumhallen (åpnet 1. oktober 1979). Etter krav fra NFF kom nytt kunstgress på plass på hovedbanen før seriestart 2012, sammen med nye tribuner og forbedrede fasiliteter som tilfredsstiller krav til Adeccoligaspill. Under vinterlekene i Oslo i 1952 ble Kadettangen brukt som ishockeyarena i tre kamper.

Spillerutvikling 
Junioravdelingen er en av landets fremste og har gjennom tidene stått for en stadig strøm av spillere til aldersbestemte landslag og kretslag, og nesten alltid gjort det bra i store turneringer som Norway Cup og Dana Cup. Jenter-96 vant Norway Cup 2009 i klasse T (delt med Fyllingen etter 0-0). Juniorlaget (G19) kom helt til semifinalen i NM (cupen) i 2010, før de ble slått ut av Rosenborg. Sportsklubbens ungdomsfotball (fra 13 år) inkluderer både et satsnings- og et breddetilbud til unge spillere som er glad i fotball. Bærum Sportsklubb er en av få fotballklubber i Asker og Bærum som ikke har inngått samarbeidsavtale med Stabæk om spillerutvikling, og har de siste årene vist at de evner å utvikle gode lag og enkeltspillere som markerer seg – bl.a. ved Interkretslag i både G19 og G16-serien i 2015.

Bærum SK G19 Elite har markert seg svært solid i Interkretsserien  de siste 5-6 årene, med 2 stk. sølvplasseringer, 1 stk. bronse og 2 stk. 4.-plasseringer i perioden. I sesongen 2018 ble det nedrykk til nye Interkrets B. Hovedtrener for Bærum SK G19 Elite er Trond Andersen (UEFA A) som også er ansatt ved Norges Toppidrettsgymnas Bærum. Spiller og trenerutvikler er sportslig leder Henrik Dahl (UEFA-A Elite Youth Licence). Klubben har per dags dato flere sonespillere og landslagsspillere (Kosovo).

Spillestil 
Fra sportsklubbens sportsplan: "Bærums spillestil skal være et resultat av at alle Bærumslag er svært godt trent fysisk. Spillestilen skal gjenspeile det gode fysiske grunnlaget alle spillere besitter. Bærumsstilen skal kjennetegnes ved et voldsomt ”trøkk” og en enorm aggressivitet i spillet. Bærum skal være gjennombruddshissig, men skal også kunne prioritere ballbesittelse. Dette kjennetegnes ved:

 Stort tempo, 
 Høyt og aggressivt press, 
 Stor løpskapasitet, 
 Styrke og vilje i duellspillet, 
 Spillere som trives godt i sine respektive roller, 
 God samhandling og vilje til å gjøre hverandre gode, 
 Ekstrem gjennombruddshissighet, 
 Sterk vilje til gjenvinning og 
 Flinke til å skape og utnytte mål-sjanser.

Målet er i hver kamp å score flere mål enn motstander og aldri slippe inn mer enn ett."

Historie 
Klubben ble stiftet, som «Grane Fotballklubb», 26. mars 1910 av Harald Julsrud og Hans Larsen. Navnet ble endret til Grane Sportsklubb 6. september samme år, slik at også andre idretter kunne drives. De opprinnelig draktfargene var røde og hvite, men ble så tidlig som i 1911 endret til gult og svart. Hopp, langrenn, friidrett, ishockey, boksing, orientering, bandy, håndball og kappgang er de idrettene som er blitt drevet aktivt gjennom klubbens historie, men i dag er kun fotball på programmet. Klubben vant fire norgesmesterskap med både bandylaget (1931, 1934, 1936 og 1949) og ishockeylaget (1936, 1937, 1939 og 1940), samt ett i håndball (1946). Ishockeylaget opplevde også å bli seriemester to ganger.

5. november 1945 slo Grane seg sammen med Sandvika Arbeideridrettslag (stiftet 1927) og Sandvika Idrettslag (stiftet 1944), under navnet Grane – Sandvika. Det nye navnet ble ikke godkjent av Norges Idrettsforbund og ble etter påbud endret til Idrettslaget Mode den 18. desember 1946. På klubbens halvårsmøte 21. april 1969 ble det bestemt å endre navnet til Bærum Sportsklubb.

Én av klubbens mest minneverdige hendelser i nyere tid var da fotballaget i 1980 for første gang rykket opp til landets nest øverste divisjon (den gang 2. divisjon). Klubben hadde vært der tidligere, før annen verdenskrig, men ligaen var da ikke landsdekkende. På laget var en av norsk fotballs første afrikanere, «Peggy» Joof fra Gambia, en stor profil både i klubb og lokalmiljø. Et annet stort øyeblikk var da Vålerenga ble slått ut i tredje runde av cupen med 3-2 i 2004 på Kadettangen.

Bærum var kommunens ledende fotballag frem til Stabæk startet sin klatring i divisjonssytemet på begynnelsen av 1990-tallet. Klubbene hadde lenge vært rivaler i kommunen om å sikre seg de beste spillerne og lokale talenter, og lokalderbyene samlet alltid mange tilskuere. Fremdeles er det disse to klubbene som er kommunens to sentrale arenaer for ungdommer som ønsker å utvikle seg på fotballbanen.

Største seire og tap i nyere tid
 11-0 over Aalesund 2, 19. september 2011
 11-0 over HamKam 2, 11. september 1998
 9-0 over Fana, 11. september 2004
 0-8 for Fredrikstad, 22. august 1983
 0-7 for Hødd, 8. mai 1985
 1-8 for Eik, 1. august 1981

Spillerstall
Oppdatert 9. august 2023.

Utlånte spillere

Nyere historie 
2002: Rykket opp til 1. divisjon 
2003, 9. oktober: Kunstgressbanen på Kadettangen åpnes, med gjenbruk av plastsetene fra historiske Bislett stadion. 
2003: Trettendeplass/nedrykk fra 1. divisjon (27 poeng)
2004: Annenplass i 2.divisjon avdeling 3. 4.runde av cupen (etter å ha slått ut Vålerenga Fotball i tredje runde med 3-2)
2005: Fjerdeplass i 2.divisjon  avdeling 1 
2006: Annenplass i 2.divisjon  avdeling 1
2007: Sjetteplass i 2.divisjon  avdeling 2 (38 poeng). Toppscorer: Nick Rios Haugen, 16 mål
2008: Femteplass i 2.divisjon  avdeling 4 (46 poeng). 1. runde av cupen. Toppscorer: Petter Hermstad, 15 mål
2009: Sjuendeplass i 2.divisjon  avdeling 4 (42 poeng). 3. runde av cupen (etter å ha slått Strømsgodset i andre runde). Toppscorer: Thomas Finstad, 14 mål 
2010, 24. april: Kadettangen Kunstgress skifter navn til Sandvika Stadion. Seriekamp mot Os samme dag er første kamp på "ny stadion" 
2010: Sjuendeplass i 2.divisjon  avdeling 1 (35 poeng). 2. runde av cupen. Toppscorer: Andreas Aalbu, 11 mål
2011: Førsteplass i 2.divisjon  avdeling 2 (51 poeng). 2. runde av cupen.
Toppscorer: Rozhat Shaswari, 18 mål
2012, 9. april: Åpning av oppgraderte Sandvika stadion i første seriekamp mot Bodø/Glimt i Adeccoligaen
2012: Fjortendeplass/nedrykk fra 1. divisjon (22 poeng). Toppscorer: Rozhat Shaswari, 11 mål

2013: Førsteplass 2.divisjon. 3.runde i cupen. 

2014: Sjetteplass i 1.div (OBOS-Ligaen), kvalik til Eliteserien (tap 1-2 mot Mjøndalen)

2015: Fjortendeplass/nedrykk fra 1.divisjon

2016: Annenplass 2.divisjon avd. 1

2017: Niendeplass 2.divisjon avd. 1

2018: Åttendeplass 2.divisjon avd. 1

Lag i seriespill 2012 
For sesongen 2012 har klubben påmeldt 62 lag i seriespill: 2 seniorlag – A-laget i Adeccoligaen (1.divisjon), Bærum 2 (rekrutt/B-lag) i 3.divisjon (avd.3), 11 jentelag i barnefotballen (5er/7er), 5 jentelag i ungdomsfotballen (11er), 41 guttelag i barnefotballen(5er/7er), 15 guttelag i ungdomsfotballen (11er), samt 3 lag i Old-boys/Veteran.

Treningskamper 
 21. januar: Mjøndalen – Bærum 0-1
 28. januar: Bærum – Vålerenga 3-1
 12. februar: Bærum – Strømmen 2-1
 14. mars : Bærum – Asker 6-3
 18. mars: HamKam – Bærum1-2
 25. mars, La Manga: Bærum – Ull/Kisa 0-4 
 28. mars, La Manga: Bærum – Notodden 2-3

Seriespill «Adeccoligaen» 
 9. april kl. 18.00 (Sandvika stadion): Bærum – Bodø/Glimt 3-3 (1-0)
 15. april kl. 18.00 (Nedre Eiker stadion): Mjøndalen – Bærum, utsatt grunnet byggearbeider på Nedre Eiker stadion
 22. april kl. 18.00 (Finnmarkshallen): Alta – Bærum 3-3 (2-1)
 28. april kl. 18.00 (Sandvika stadion): Bærum – Ull/Kisa 1-3 (0-1)
 6. mai kl. 18.00 (Høddvoll): Hødd – Bærum, utsatt grunnet store mengder snø på Høddvoll
 13. mai kl. 18.00 (Sandvika stadion): Bærum – Tromsdalen
 16. mai kl. 18.00 (Bryne stadion): Bryne – Bærum
 20. mai kl. 18.00 (Sandvika stadion): Bærum – HamKam
 28. mai kl. 18.00 (Sarpsborg stadion): Sarpsborg 08 – Bærum
 3. juni kl. 18.00 (Sandvika stadion): Bærum – Start
 30. juni kl. 18.00 (Gjemselund stadion): Kongsvinger – Bærum
 8. juli kl. 18.00 (Sandvika stadion): Bærum – Notodden
 15. juli kl. 18.00 (Strømmen stadion): Strømmen – Bærum
 22. juli kl. 18.00 (Sandvika stadion): Bærum – Sandefjord
 29. juli kl. 18.00 (DnB NOR Arena): Ranheim – Bærum
 5. august kl. 18.00 (Sandvika stadion): Bærum – Sarpsborg 08
 12. august kl. 18.00 (Aspmyra stadion): Bodø/Glimt – Bærum
 19. august kl. 18.00 (Sandvika stadion): Bærum – Strømmen
 26. august kl. 18.00 (Sandvika stadion): Bærum – Hødd 
 2. september kl. 16.00 (Sør Arena): Start – Bærum
 9. september kl. 16.00 (Sandvika stadion): Bærum – Bryne 
 16. september kl. 16.00 (TUIL Arena): Tromsdalen – Bærum
 23. september kl. 16.00 (Sandvika stadion): Bærum – Mjøndalen
 30. september kl. 16.00 (Briskeby): HamKam – Bærum
 7. oktober kl. 16.00 (Sandvika stadion): Bærum – Alta
 14. oktober kl. 14.00 (UKI Arena): Ull/Kisa – Bærum
 21. oktober kl. 14.00 (Sandvika stadion): Bærum – Kongsvinger 
 28. oktober kl. 13.00 (Idrettsparken): Notodden – Bærum
 4. november kl. 13.00 (Sandvika stadion): Bærum – Ranheim
 11. november kl. 13.00 (Komplett.no Arena): Sandefjord – Bærum

Norgesmesterskapet (cupen) 
 1. mai 2012 kl. 18.00: Drammen – Bærum 0-2 (0-0)

Seriespill 3. divisjon

Kalvøya Cup 
Kalvøya Cup (eller "Kalvøya Budstikka Cup" etter siste års hovesponsor) er en barnefotballturnering (aldersgruppen 6–12 år), arrangert av Bærum Sportsklubb hvert år siden 1983. Arrangementet foregår på Kalvøya, men har i enkelte år også blitt spilt på kunstgressanlegget på Kadettangen når værforholdene tilsier problemer med å gjennomføre spill på Kalvøyas gressletter. Turneringen er blant de største og mest populære i sitt slag i Norge, og ble i 1995 utvidet fra én til to helger, som regel i månedsskiftet mai/juni. Da spilles 5er-fotball den første helgen (6-10 år) og 7er-fotball den andre helgen (11-12 år). Den foreløpige deltagerrekorden ble satt i 2007, da 450 lag med nær 5 500 spillere var med i Kalvøya Cup. Bærum Sportsklubbs sekretær, Inger Breifossmo, har vært sentral i arrangementet siden 1985. Arrangementet ble i 2012 gjennomført for 30. gang – og er et samlende dugnadsprosjekt for hele sportsklubben.

Referanser

Kilder 
 Bærum Sportsklubbs jubileumsavis, 1980.
 Budstikka

Eksterne lenker 
 
 Sandvika Stadion - Nordic Stadiums
 

Idrettslag i Bærum
Idrettslag etablert i 1910
Fotballag i Bærum
Fotballag etablert i 1910
Tidligere bandyklubber i Norge
Tidligere ishockeyklubber i Norge
Tidligere håndballag i Norge
Sport i Norge i 1910